مرحبااااااااااااااااااااا بنات
صارلي مده ما جايه اهنا بسبب ......مالي واهس
اي والاكله هاي المرة:rthnm: تبسي دجاج :rthnm:تكفي من 2 الى 3 اشخاص
المكونات
دجاجه ,بتيته ,بيتنجان ,فلفل اخضر ,بصل ,طماطه ,معدنوس ,ثوم ,زيت ,ملح ,معجون طماطه ,نومي بصرة مطحون ,فلفل اسود وكاري وكركم
العمل
نغسل الدجاجه ونخليها بجدر وياها مي فدر مرتين تفور ونذب مايها علمود نتخلص من زفرتها
بعدين نخلي بيها اشويه مي مو اهواي وكركوم وفلفل اسود وكاري وملح ونومي بصره رشه حلوة منكم للدجاجه
ونخليها على النار لحد ما تستوي وتقريب ما ينشف المي نخلي زيت شويه ونحمصها بيه وهيج نكون كملنا الدجاجه ونخليها على جهه متحضره للجدر التبسي
وهسه نجي على مواد التبسي الي راح انكليهم بالزيت
ونبدي نكلي شيء شيء بس ما نكليهم زايد كلشي نص ستاو التكلاه ونخليه بالترتيب فوك الدجاجه الي حمصناها
ونحضر هسه المعدنوس نكطعه ناعم ونخليهم فوك المكونات
(طبعا اهواي ما يخلون المعدنوس اله بالنهايه ورا ما يستوي الاكل كله ويطفون النار بس اني ما احبه احس يبقه مروره بيه فخليه قبل لا يفور الجدر وكل وحده والي تحبه )
ونحضر صلصة التبسي ...عباره عن معجون كميه زينه وملح وفلفل اسود ونومي بصرة وكاري ومي شويه ونخلطهم سوا بالخاشوكه وكبل فوك المكونات نخليهم
وهسه نخلي على النار بس يفور شويه نصي النار وعلى كيفه يستوي وننتبه مو ينشف المي مالته لا لا
ننتبه لازم نبقي كميه من مي التبسي اطيب يكون الطهم
وهاي ويه تمن وزلاطه والف عافيه
يمه ةةةةةةةةةةة امووووت على التبسي